CELEX: 32013R0274
Language: ro
Date: 2013-03-19 00:00:00
Title: Regulamentul de punere în aplicare (UE) nr. 274/2013 al Comisiei din 19 martie 2013 privind clasificarea anumitor mărfuri în Nomenclatura combinată

23.3.2013   
            
            
               RO
            
            
               Jurnalul Oficial al Uniunii Europene
            
            
               L 84/5
            
         REGULAMENTUL DE PUNERE ÎN APLICARE (UE) NR. 274/2013 AL COMISIEI
   din 19 martie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu dispozițiile prezentului regulament, pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 martie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un afișaj color cu cristale lichide (LCD), având o diagonală a ecranului de 16,5 cm (6,5 țoli), cu dispozitive de montare pe lateral și un disipator termic din aluminiu pe spate cu dimensiuni de aproximativ 16 × 10 × 2 cm.
                  Modulul cuprinde un receptor LVDS (Low-voltage differential signaling), o retroiluminare cu diode electroluminescente (LED) și cu control integrat al luminozității, un circuit de comandă LED, plăci de circuite imprimate cu elemente electronice de comandă exclusiv pentru adresarea pixelilor și incluzând un microcontroler, precum și o interfață LVDS cu 10 pini.
                  Afișajul are următoarele caracteristici:
                  
                              —
                           
                           
                              o rezoluție de 400 × 240 pixeli,
                           
                        
                              —
                           
                           
                              un raport de aspect de 16:9;
                           
                        
                              —
                           
                           
                              o distanță între puncte de 0,1195(*3) × 0,3305 mm.
                           
                        Modulul nu cuprinde niciun dispozitiv de prelucrare a semnalului video, de exemplu un convertor video, un scaler sau un tuner.
                  Modulul este destinat încorporării în tabloul de bord al unui autovehicul, pentru afișarea semnalelor video.
               
               
                  8529 90 92
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) la secțiunea XVI, a notei 2 litera (f) la secțiunea XVII, precum și pe baza textului codurilor NC 8529, 8529 90 și 8529 90 92.
                  Deoarece modulul nu are nicio componentă de prelucrare a semnalului video, clasificarea ca monitor incomplet la poziția 8528 este exclusă.
                  Acest modul nu poate fi încadrat la poziția 8531, deoarece nu este considerat un aparat electric de semnalizare vizuală de la poziția 8531 sau o parte a unui astfel de aparat, având în vedere caracteristicile sale (a se vedea notele explicative ale Sistemului armonizat de la poziția 8531).
                  Modulul cuprinde o unitate de retroiluminare, un circuit de comandă LED și plăci de circuite imprimate cu elemente electronice de comandă exclusiv pentru adresarea pixelilor. În consecință, clasificarea la poziția 9013 este exclusă [a se vedea, de asemenea, notele explicative ale Sistemului armonizat de la poziția 9013, punctul 1)].
                  Deoarece modulul este conceput pentru afișarea de semnale video, el este o piesă care se încadrează la poziția 8529 (a se vedea, de asemenea, notele explicative ale NC la subpoziția 8529 90 92). Prin urmare, el trebuie clasificat la codul NC 8529 90 92 ca parte destinată utilizării exclusiv sau în principal cu aparatele de la poziția 8528.